stanford-oval/wikipedia huggingface dataset:
מאוריציו גאלבאיו
קורות חיים

בתקופת עליית גאלבאיו לשלטון, נאבקו שתי סיעות זו בזו לקביעת עתידה של ונציה. הסיעה הפרו-לומברדית מחד, והסיעה הפרו-ביזנטינית מאידך. קודמיו של גאלבאיו היו פרו לומברדים. גאלבאיו בא ממשפחה פרו-ביזנטינית, והתנגד לתומכי עצמאותה של ונציה.
גאלבאיו קיבל את התואר "היפאטוס" ו"מגיסטר מיליטום מקיסר האימפריה הביזנטית לאון הרביעי.
המלך הלומברדי דסידריוס, בתמיכת קרל הגדול תקף את מדינות האפיפיור ואת איסטריה, ואף שבה את בנו של הדוג'ה - ג'ובאני גאלבאיו.
מאוריציו גאלביו פנה לאפיפיור, אשר שלח שגרירים לקרל הגדול והביא לשחרורו של ג'ובאני גאלבאיו. בעקבות שחרור בנו ניסה גאלבאיו להפוך את משרתו למשרה העוברת בירושה, ובשנת 778 מינה את בנו לתפקיד "משנה לדוג'ה" בהסכמת הקיסר הביזנטי.
במשך העשור הבא התפשטה ונציה באיי הלגונה, מאזור הריאלטו ועד קסטלו. גאלבאיו הקים על האי אוליוולו (כיום קסטלו) את כנסיית סרגיוס ובקוס הקדושים וכן את כנסיית סן פייטרו די קסטלו.
לאחר מותו של מאוריציו גאלבאיו עלה לשלטון בנו ג'ובאני.
מאיק קוצאר

| --- | --- |

 לידה:  22 בדצמבר 1996 (בן 27) טאלין, אסטוניה
 שם מלא:  מאיק-קאלב קוצאר
 עמדה:  סנטר
 גובה:  2.11 מטרים
 מספר:  21
 מכללה:  אוניברסיטת קרוליינה הדרומית
 דראפט:  לא נבחר, 2020
 קבוצות כשחקן
 2011–2015  2020–2022  2022–:  אודנטס  המבורג טאוורס  סאסקי בסקוניה
מאיק-קאלב קוצאר (באסטונית: Maik-Kalev Kotsar; נולד ב-22 בדצמבר 1996) הוא כדורסלן אסטוני המשחק בעמדת הסנטר בסאסקי בסקוניה מליגת העל הספרדית והיורוליג. בנוסף, הוא משחק בנבחרת אסטוניה בכדורסל ובנבחרת אסטוניה בכדורסל 3x3.
קריירת מכללות

ב-7 במרץ 2016 התחייב קוצאר לשחק באוניברסיטת קרוליינה הדרומית. בשנתו הראשונה הוא שיחק בכל 37 המשחקים ופתח בחמישייה 33 פעמים, עם ממוצעים של 5.8 נקודות ו-4.8 ריבאונדים למשחק, כשקרוליינה הדרומית עלתה לפיינל פור טורניר אליפות המכללות הראשון שלה, והפסידה 73–77 לגונזגה. קוצאר נבחר לחמישייה השנייה של אזור ה-SEC לאחר שהעמיד ממוצעים של 11.2 נקודות, 6.3 ריבאונדים, 2.3 אסיסטים, 1.5 חטיפות ו-1.1 חסימות למשחק במהלך עונת הסיניור שלו.
למד בבית הספר לעסקים באוניברסיטת קרוליינה הדרומית. התמחותו הראשית הייתה במימון והמשנית בניהול. עד סיום לימודיו הוא נבחר לרשימת הנשיא, לרשימת הכבוד של מנהל הספורט באוניברסיטה ולרשימת הכבוד של אזור ה-SEC. ההישג האקדמי הבולט ביותר שלו הגיע בשנתו האחרונה כאשר נבחר לספורטאי השנה של האוניברסיטה. פרס זה מוענק מדי שנה לסיניור עם ההישגים האקדמיים הטובים ביותר.
קריירה מקצועית

ב-16 באוגוסט 2020 חתם קוצאר בהמבורג טאוורס מהבונדסליגה הגרמנית. בשתי העונות שלו בהמבורג, הוא העמיד ממוצעים של 14.2 נקודות למשחק בבונדסליגה.
ב-25 ביולי 2022, הוא חתם בסאסקי בסקוניה מליגת העל הספרדית והיורוליג.
קריירה בנבחרת הלאומית

קוצאר ערך את הופעת הבכורה שלו בנבחרת אסטוניה ב-29 ביוני 2018, במשחק מוקדמות גביע העולם 2019 נגד בריטניה, וקלע 8 נקודות בהפסד החוץ 65–74.
3x3

קריירת הכדורסל 3x3 של קוצאר החלה בקבוצה עד גיל 18 ב-2013 עם טורניר בטורניר הסטריטבול בטאלין, שם הוא עלה לגמר אליפות אסטוניה עד גיל 18 ובסופו של דבר לאליפות העולם 3x3 ב-26 בספטמבר 2013. קוצאר המשיך להתחרות ב-3x3 גם ב-2014 ו-2015. הוא חזר לשחק 3x3 בטורניר בריגה, לטביה, ב-10 במאי 2018. נבחרתו העפילה לגביע העולם בכדורסל 3x3 לשנה זו. נבחרת אסטוניה של קוצאר סיימה במקום ה-3 בבית ב', לא העפילה לרבע הגמר וסיימה במקום העשירי.
הערות שוליים

↑  "Estonian forward Maik-Kalev Kotsar commits to South Carolina basketball". The State. 7 במרץ 2016. {{cite web}}:  (עזרה)
↑  "Kotsar And Couisnard Earn Coaches Postseason Accolades". gamecocksonline.com. 10 במרץ 2020. {{cite web}}:  (עזרה)
↑  "Two former Gamecocks named to NABC Honors Court".
↑  "Kotsar named Gamecocks Male Scholar-Athlete of the Year".
↑  "Maik Kotsar joins Hamburg Towers". Sportando. 16 באוגוסט 2020. נבדק ב-16 באוגוסט 2020. {{cite news}}:  (עזרה)
↑  "Maik Kotsar". www.easycredit-bbl.de. נבדק ב-2022-07-25.
↑  "Maik Kotsar, al Cazoo Baskonia". www.acb.com (בספרדית). נבדק ב-2022-07-25.
↑  "Viimasel veerandil mängu käest andnud Eesti korvpallikoondis kaotas Suurbritanniale" (באסטונית). Delfi Sport. 29 ביוני 2018. {{cite web}}:  (עזרה)
↑  "Maik-kalev Kotsar".
↑  "FIBA 3x3 World Cup 2018".
קוצאר במדי קרוליינה הדרומית במרץ 2020
מאיר דהאן

| --- | --- |
אין תמונה חופשית
 לידה:  1936 תל-אביב, פלשתינה (א"י) 
 התאבד:  1960 (בגיל 24 בערך) 
 תחום יצירה:  פיסול 
 הושפע על ידי:  רודי להמן 
 
פסל של מאיר דהאן בעין הוד
מאיר דהאן (1936–1960) היה פסל, צייר ומשורר ישראלי.
חייו

מאיר דהאן נולד בתל אביב, והתייתם מאביו בגיל צעיר. האב היה טבח על אוניית הצי הבריטי שטורפדה וטובעה בעת מלחמת העולם השנייה בהפלגה בין אלכסנדריה שבמצרים אל מלטה. בהר הרצל מצויה מצבה משותפת לטבועי הצי הבריטי, שעשויה כעין מתווה אונייה. מאיר התגלגל במוסדות חינוך שונים ובקיבוצים. מילדותו התבלט כישרונו בציור ובפיסול.
דהאן הגיע יחד עם חברת נוער לקיבוץ גבים שבנגב המערבי, ושהה שם עד שנת 1956. דהאן שרת בנח"ל עם חבריו, היה מתאגרף בנבחרת הנח"ל. בקיבוץ גבים החל בניסיונות הפיסול הרציניים הראשונים שלו. בחצר הקיבוץ היו מוצבים במשך שנים שני פסלים מוקדמים שלו. פסל של נחש בשיש ופסל של חסידה, בברזל ובגבס. הפסלים נגנבו ולא נודע מקומם.
הוא עבר לכפר האמנים הצעיר עין הוד, והיה מראשוני האמנים הצעירים שהתיישבו במקום. הוא היה תלמידו של הפסל רודי להמן, שאהבו וטיפחו, וגם כתב עליו הספד גדול בתום שנה למותו. מאיר דהאן גם שהה בפריז שבצרפת בגין תקופת לימודים קצרה.
דהאן התאבד בחורף 1960. מקום קבורתו לא ידוע. פסליו וציוריו הועברו לידי הכפר עין הוד ולידי המשפחה. פסלים משלו נמצאים במשכן לאמנות עין חרוד, בבית גרטרוד קראוס בעין הוד, במוזיאון חיפה לאמנות ואצל אנשים פרטיים. יצירותיו שבמוסדות שלעיל מוצגות לקהל.
במלאת שנה למותו, באביב 1961, יצא גיליון מיוחד לזכרו, של מוסף הספרות "משא", של היומון "למרחב". המשוררת רינה שני הקדישה כמה שירים לזכרו, וכן בא שם מספדו של רודי ליהמן.
מוזיקה לטינית

| --- | --- |
 מקורות סגנוניים:  מוזיקה לטינו-אמריקאית, מוזיקה ספרדית, מוזיקה פורטוגזית
 מקורות תרבותיים:  תחילת שנות ה-1940, איברו-אמריקה
 תת-סוגות
 ג'אז לטיני, פופ לטיני, R&B לטיני, רוק לטיני, רוק ספרדי, מוזיקת אורבנו, מוזיקה מקסיקנית אזורית, מוזיקה טרופית
 
מוזיקה לטינית (בפורטוגזית ובספרדית: música latina) הוא מונח המשמש את תעשיית המוזיקה כמונח כולל עבור מוזיקה המגיעה מאזורים דוברי ספרדית ופורטוגזית בעולם, כלומר איברו-אמריקה וחצי האי האיברי, וכן מוזיקה המושרת בשתי השפות. המונח "מוזיקה לטינית", מקורו בארצות הברית, בשל השפעת התרבות ההיספנית והלטינית האמריקאית. לדוגמה, בארצות הברית, הקלטה נחשבת ל"לטינית" על ידי איגוד תעשיית ההקלטות האמריקאי ומגזין בילבורד "אם היא מכילה לפחות 50% תוכן בשפה הספרדית".
בחברות התקליטים גדולות כוורנר מיוזיק גרופ, יוניברסל מיוזיק גרופ וסוני מיוזיק אנטרטיינמנט, ישנן חטיבות המפקחות על מוזיקה מאמריקה הלטינית ומחצי האי האיברי עם מנהל שמנהל את שני האזורים. ספרד, ברזיל, מקסיקו וארצות הברית הן שוקי המוזיקה הלטינית הגדולים בעולם. בשנת 2000 הקימה האקדמיה הלטינית לאמנויות ומדעי הקלטה (LARAS) את פרס גראמי הלטיני, על מנת להוקיר מוזיקאים המופיעים בספרדית או בפורטוגזית.
ראו גם

פופ לטיני
מוזיקה לטינו-אמריקאית
פרס גראמי הלטיני
הערות שוליים

↑  Ed Morales, The Latin beat, Da Capo, 2003, ISBN 978-0-306-81018-3
↑  Ilan Stavans, Latin Music: Musicians, Genres, and Themes [2 volumes], ABC-CLIO, 2014-07-29, ISBN 978-0-313-34396-4. (באנגלית)
↑  Nielsen Business Media Inc, Billboard, Nielsen Business Media, Inc., 1985-01-26. (באנגלית)
↑  Ilan Stavans, Latin Music: Musicians, Genres, and Themes [2 volumes], ABC-CLIO, 2014-07-29, ISBN 978-0-313-34396-4. (באנגלית)
↑  Nielsen Business Media Inc, Billboard, Nielsen Business Media, Inc., 2007-07-21. (באנגלית)
↑  Billboard's Latin Power Players List Revealed, Billboard, ‏2015-07-30
↑  Nielsen Business Media Inc, Billboard, Nielsen Business Media, Inc., 2000-11-11. (באנגלית)
↑  Facebook, Twitter, Show more sharing options, Facebook, Twitter, One Little Word, Yet It Means So Much, Los Angeles Times, ‏2000-09-12 (באנגלית)
ערך זה הוא קצרמרבנושא מוזיקה. אתם מוזמנים לתרום לוויקיפדיה ו.
לטנופרוסט

|  שמות מסחריים בישראל |
| --- | --- |
 קסלטן, גלאוטן, לטנו-אבניר, לתרו
 נתונים כימיים
 מסה מולרית:  432.287574 יחידת מסה אטומית מאוחדת 
 נתונים פרמוקוקינטיים
 מטבוליזם:  עובר מטבוליזם בכבד, הפעלה על ידי הידרוליזה ועיכוב על ידי תהליך חמצון בטא
 זמן מחצית חיים:  17 דקות
 הפרשה:  דרך הכליות
 בטיחות
 קטגוריית סיכון בהריון:  קטגוריית סיכון C 
 דרכי מתן:  טיפות עיניים
 מזהים
 קוד ATC:  S01EE01 
 מספר CAS:  130209-82-4
 PubChem:  5311221
 ChemSpider:  4470740
 
לטנופרוסט הוא חומר פעיל, אנלוג של פרוסטגלנדינים, הנמצא בטיפות העיניים xalatan. טיפות העיניים שמכילות לטנפורסט מיועדות להורדת לחץ תוך-עיני אצל חולי גלאוקומה מסוג הזווית הפתוחה (Open Angle Glaucoma) וכן אצל אנשים הסובלים מלחץ תוך עיני מוגבר.
התרופה לטנפרוסט גורמת להגברת הזרימה והניקוז של הנוזל המימי (Aqueous liquid) בגלגל העין דרך תעלת Schlemm ודרך מערכת הניקוז האובאוסקלרלית ובכך גורמת להפחתת הלחץ התוך עיני. ההשפעה היא מהירה, תוך 3–4 שעות מרגע הזלפת התרופה ניתן לראות ירידה בלחץ התוך עיני (השפעה זמנית).
תופעות הלוואי כוללות: טשטוש ראיה (5 עד 15%), הגברת הפיגמנט החום בקשתית (15%), תחושת צריבה (5 עד 15%), גרד (5 עד 15%), תחושה של גוף זר בעין (5 עד 15%).
שימושים רפואיים

במחקרים שבדקו את יעילות התרופה בהשוואה ליעילות התרופה Timolol‏(אנ') בחולים עם גלאוקומה פתוחת זווית וכן בחולים עם גלאוקומה סגורת זווית נמצא, כי יעילות התרופה לטנפרוסט יעילה יותר באופן משמעותי.
כמו כן נמצא, כי בחולים עם גלאוקומה פתוחת זווית הייתה ההשפעה ארוכת טווח (לפחות שנה עד שנתיים בקרב החולים שנבדקו במחקר). תופעת הלוואי המרכזית שנצפתה כתוצאה מטיפול בלטנופרוסט הייתה הגברת הפיגמנט בקשתית, אשר ככל הנראה מצביעה על השפעה שפירה, שאינה מזיקה למטופלים.
תופעות לוואי

תופעות לוואי מהשכיחות ביותר עד לנדירות ביותר:
>5–15%: ראייה מטושטשת, צריבה ועקצוץ, תחושת גוף זר בעין, היפרמיה של הלחמית, גרד, הגברת הפיגמנט החום בקשתית, קרטופטיה אפיתליאלית.
4%: הצטננות או זיהום של דרכי הנשימה העליונות, סינדרום דמוי שפעת
1–4%: יובש בעיניים, כאב עיניים, דמעת, כאב בעפעף, בצקת בעפעף, היפרמיה בעפעף, פוטופוביה.
1–2%: כאבים בחזה, תגובה אלרגית בעור, ארתרלגיה (כאב מפרקי), כאבי גב, מיאלגיה (כאב שרירים)
<1%: אסתמה, הרפס קרטיטיס, דלקת בקשתית (איריטיס), דלקת קרנית העין (קרטיטיס), תסחיף עורק הרשתית, היפרדות רשתית, טוקסיק אפידרמל נקרוליזיס, דלקת הענבייה (אובליטיס), דימום בזגוגית בעקבות רטינופתיה סכרתית.
קיים דיווח אחד המראה קשר בין שימוש בלטנופרוסט להתקדמות קרטוקונוס.
שימוש בהיריון ובהנקה

הריון: השימוש בהריון מוגבל כיוון שבטיחות התרופה בהיריון טרם הוכחה. התרופה נמצאת בקטגוריה C בדירוג ה-FDA בעקבות מחקרים בבעלי חיים בהם נמצאה היארעות גבוהה יותר של הפלות בעקבות השימוש בתרופה.
הנקה: לא ידוע האם התרופה עוברת לחלב האם.
אינטראקציות בין תרופתיות

תרופות נוגדות דלקת לא סטרואידיות (NSAIDs) יכולות להפחית או להגביר את ההשפעה של latanoprost
אינטראקציות דומות לאנלוגים אחרים של פרוסטגלנדין
שימוש במקביל ב-latanoprost ופרוסטגלנדינים אחרים עלול לגרום ללחץ תוך עיני מוגבר.
פרמקולוגיה > מנגנון פעולה

latanoprost הוא קדם-תרופה ואנלוג של פרוסטגלנדין F2 alpha (אגוניסט של רצפטור FP), אשר גורם להפחתה בלחץ תוך-עיני באמצעות הגברת הזרימה והניקוז של הנוזל התוך עיני (aqueous humour). אנלוגים נוספים של פרוסטגלנדין F2 alpha הפועלים במנגנון זהה הם travoprost ו-tafluprost.
פרמקולוגיה > פרמקוקינטיקה

ספיגה: latanoprost היא ליפופילית ונספגת בקלות דרך הקרנית, שם היא עוברת הידרוליזה לצורה החומצית אשר פעילה ביולוגית. הריכוז הגבוה ביותר של התרופה מושג כשעתיים לאחר השימוש, והפחתת הלחץ התוך עיני מושג לאחר שעה-שעתיים נוספות. האפקט של התרופה נשאר למשך 24 שעות.
נפח הפיזור: נפח הפיזור של התרופה בגוף האדם הוא 0.16 ± 0.02 ליטר/ק"ג.
מטבוליזם: לאחר ש-latanoprost מגיעה למחזור הדם, היא עוברת מטבוליזם בכבד ל-1,2-dinor ול - 1,2,3,4-tetranorlatanoprost acid בתהליך של חמצון בטא.
הפרשה: פינוי התרופה latanoprost מהפלסמה הוא מאוד מהיר (t1/2 של 17 דק'). לאחר שהתרופה עוברת חמצון בטא בכבד, רוב הפרשת התרופה היא דרך הכליות.
שימוש בתעשיית הקוסמטיקה

Latanoprost משמש בתעשיית הקוסמטיקה לעיבוי ולהארכת ריסים. כמו כן, ישנה עדות לכך שהחומר יכול לשפר התקרחות אנדרוגנית.
הערות שוליים

↑  Zhang WY, Wan Po AL, Dua HS, Azuara-Blanco A (2001). "Meta-analysis of randomised controlled trials comparing latanoprost with timolol in the treatment of patients with open angle glaucoma or ocular hypertension". British Journal of Ophthalmology. 85 (8): 983–990. doi:10.1136/bjo.85.8.983. PMC 1724079. PMID 11466259.
↑  Perry CM, McGavin JK, Culy CR, Ibbotson T (2003). "Latanoprost. An Update of its Use in Glaucoma and Ocular Hypertension". Drugs & Aging. 20 (8): 597–630. doi:10.2165/00002512-200320080-00005. PMID 12795627.
↑  "Glaucoma medications in pregnancy". Oman Journal of Ophthalmology. 2018. doi:10.4103/ojo.OJO_212_2017. PMC 6219332. PMID 30505107.
↑   Xalatan (latanoprost) Ophthalmic Solution, Labeling Revision https://www.accessdata.fda.gov/drugsatfda_docs/label/2012/020597s044lbl.pdf
↑  Johnstone, Murray A.; Albert, Daniel M. (1 באוגוסט 2002). "Prostaglandin-Induced Hair Growth". Survey of Ophthalmology (באנגלית). 47: S185–S202. doi:10.1016/S0039-6257(02)00307-7. ISSN 0039-6257. PMID 12204716. ארכיון מ-28 באוגוסט 2021. נבדק ב-1 באוקטובר 2019. {{cite journal}}:  (עזרה)
↑  Gupta, AK; Mays, RR; Versteeg, SG; Shear, NH; Piguet, V; Piraccini, BM (במרץ 2019). "Efficacy of Off-Label Topical Treatments for the Management of Androgenetic Alopecia: A Review" (PDF). Clinical Drug Investigation. 39 (3): 233–239. doi:10.1007/s40261-018-00743-8. PMID 30652260. ארכיון (PDF) מ-5 ביוני 2020. נבדק ב-3 בספטמבר 2020. {{cite journal}}:  (עזרה)
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מאוריציו בוסקאליה

| --- | --- |

בוסקאליה בשנת 2013
 לידה:  9 באפריל 1969 (בן 55) בארי, איטליה
 קבוצות כמאמן
 1994–1995   1995–1996   1996–2000   2000–2002   2002–2003   2003–2007   2007–2008   2009–2010   2010–2019   2019–2020   2019–   2020–2021   2021–2022   2022 - 2023   2023   2023-:  אנזולה בולוניה   סאלוס בולוניה   פיוב די סאקו   מסטרה (ע.מאמן)   מסטרה   אקילה באסקט טרנטו   מסטרה   פרוג'ה   אקילה באסקט טרנטו   פלקנסטרו רג'אנה   נבחרת הולנד   ברשיה לאונסה   הפועל חולון  נאפולי באסקט  הפועל אילת   סקאבוליני פזארו
 הישגים כמאמן
 אליפות הליגה האיטלקית השנייה (2013)   מאמן העונה בליגה האיטלקית (2015)   מאמן העונה ביורוקאפ (2016)
מאוריציו בוסקאליה (באיטלקית: Maurizio Buscaglia; נולד ב-9 באפריל 1969 בבארי שבאיטליה) הוא מאמן כדורסל איטלקי המאמן את סקאבוליני פזארו מליגת העל האיטלקית. בעברו אימן מספר קבוצות באיטליה ואת הפועל חולון והפועל אילת מליגת העל. בנוסף לכך היה גם מאמנה של נבחרת הולנד.
קריירת אימון

לאחר שאימן מספר שנים במחלקת הנוער של שני מועדונים בפרוג'יה, ושניים נוספים בבולוניה, בשנת 1996 קיבל בוסקילה הזדמנות כמאמן בוגרים כשחתם בפיוב די סאקו. את עונת 2001/2002, החל כששימש כעוזר המאמן במסטרה מהליגה האיטלקית השלישית, ובהמשך העונה מונה למאמן הראשי של הקבוצה.
בשנת 2003, בוסקאליה חתם באקילה באסקט טרנטו מהליגה האיטלקית הרביעית. הוא אימן שם עד שנת 2007, כאשר בשנת 2005 עלה עם הקבוצה לליגה השלישית.
לאחר מכן שב לאמן במסטרה ובהמשך בפרוג'ה, כאשר גם בקבוצות הללו הצליח לעלות ליגה מספר פעמים.
בשנת 2010, שב בוסקאליה לבאקילה באסקט טרנטו. עונה לאחר מכן בוסקאליה עלה עם הקבוצה לליגה האיטלקית השנייה. בעונת 2013/2014, זכה עם הקבוצה בגביע האיטלקי של הליגה השנייה, כשבנוסף הוא העלה את הקבוצה ליגה.
את עונת 2014/2015, סיים בוסקאליה עם קבוצתו במקום הרביעי, ונבחר למאמן העונה בליגה האיטלקית.
עונת עונת 2015/2016 ביורוקאפ, הייתה העונה הראשונה שבוסקאליה וקבוצתו התשתתפו במפעל אירופי, כשבסיום אף נבחר למאמן העונה של התחרות.
ב-22 ביולי 2019, חתם בוסקאליה לשנתיים בנבחרת הולנד. הוא הוביל את נבחרת הולנד לאליפות אירופה בכדורסל 2022 שם הפסידה את כל משחקיה בשלב הבתים. ב-2023 מונה במקומו אריק שיבק למאמנה של הולנד.
ב-1 ביולי 2021, חתם בוסקאליה בהפועל חולון מהליגה הישראלית. בינואר 2022 פוטר מחולון. הוא הוחלף על-ידי גיא גודס שהוביל את חולון לזכייה באליפות בתום העונה.
לאחר מכן עבר לאמן את נאפולי באסקט מליגת העל האיטלקית. בינואר 2023 חתם בהפועל אילת שעד אז ניצחה רק שלושה משחקים מתחילת עונת 2022/23. בהדרכתו של בוסקאליה ניצחה אילת שישה משחקים והפסידה בשמונה והצליחה להישאר בליגה.
ביוני 2023 חזר בוסקאליה לאיטליה כאשר חתם בפזארו.
הערות שוליים

↑  גיל ברק, ‏אריק שיבק מונה למאמנה של נבחרת הולנד, באתר ערוץ הספורט, 23 במאי 2023
↑  מאמן חדש לחולון: מאוריציו בוסקאליה, באתר מנהלת ליגת העל בכדורסל, ‏1 ביולי 2021
↑  ציוץ של Eurozone Basketball, באתר טוויטר, ‏22 ביוני, 2023
מאיר (הגדול)

רבי מאיר (הגדול) מפרמישלאן (תס"ג, 1703 - כ"ב באב תקל"ג, 11 באוגוסט 1773), תלמידו וחברו של הבעל שם טוב וממנהיגי תנועת החסידות.
ביוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
נולד בפרמישלאן בשנת תס"ג (1702), לבת שבע ולרבי יעקב "תם" מפרמישלאן-קולומייא. בצעירותו עסק במסחר ובני האזור שאינם יהודים כינוהו "מאיר הנאמן", בהיותו כבן 35 עזב את כל עסקיו וישב בבית המדרש וחסידים החלו נוהרים אליו. היה מראשוני תלמידיו וחבריו של הבעש"ט ועל פי המסופר, עזר לו להכניע את שרידי כת הפרנקיסטים בלבוב. לאחר פטירת הבעל שם טוב החל לנהל עדה עצמאית בפרמישלאן.
שהה תקופה מסוימת אצל תלמידו רבי שבתי מרשקוב שם שימש כמלמד.
נפטר ב-כ"ב באב תקל"ג (1773) ונקבר בעירו פרמישלאן. בנו רבי אהרן אריה לייב מילא את מקומו בפרמישלאן.
בשנות ה-2000 אותרה מצבתו בבית החיים בפרמישלאן, על ידי ישראל מאיר גבאי - יושב-ראש ועד אהלי צדיקים והוקמה בפתח בית הקברות.
ספריו

חיבר ספר בשם "יאיר אור", העוסק בקבלה, והוא נמצא עדיין בכתב-יד ואסור להדפיסו[דרושה הבהרה]. ספר אחר המיוחס לו, וגם הוא לא נדפס, נקרא "אור תורתו של רבי מאיר".
דבריו, וחלק מסיפורי-האגדה עליו שמספרם מגיע למאות, כונסו בספרים "אור המאיר" ו"מרגניתא דרבי מאיר". סיפורים על אודותיו נכתבו בשני הפרקים הראשונים של הספר "אספקלריה המאירה", בשני כרכים משנת תשנ"ז (1996), מאת הסופר מרדכי גרליץ.
בני משפחתו > בניו

רבי אהרן אריה לייב, ממלא מקום אביו בפרמישלאן ואביו של רבי מאיר מפרמישלאן
רבי דוד מקאלוש, מייסד חסידות קאליש.
רבי פסח חסיד.
בני משפחתו > אחיו

רבי יהודה לייב "שומר שבת"
רבי צבי הירש פאטאקיר
רבי שלמה מפרמישלן
לקריאה נוספת

ד"ר יצחק אלפסי, טרקליני החסידות, חלק א', 2016
ד"ר יצחק אלפסי, החסידות מדור לדור, חלק א', 1995
הערות שוליים

↑  או: תקמ"א - 1781
↑  בן רבי דוד מפרמישלאן, בן רבי משה "השרף", בן רבי חיים צבי - צאצא לרבי יעקב הלוי ממרויש - קורביל מגדולי בעלי התוספות בצרפת, מחבר ספר שו"ת מן השמים
↑  יצחק אלפסי, "טרקליני החסידות" חלק א', שושלת פרמישלאן דור א' ערך 1, עמ' 103
↑  יצחק אלפסי, "טרקליני החסידות" חלק א' עמ' 103
| שושלת נדבורנה |
| --- | --- | --- |
| אדמו"רי שושלת נדבורנה בעבר | רבי מאיר (הגדול) מפרמישלאן • רבי אהרן אריה לייב מפרמישלאן • רבי מאיר מפרמישלאן • רבי יצחק מקאליש • רבי שלמה מפרמישלאן • רבי ישכר בער לייפר (נדבורנה) • רבי אהרן אריה לייב לייפר (נדבורנה) • רבי מרדכי לייפר  • רבי ישכר בער לייפר (סאטמר) • רבי מאיר רוזנבוים (קרעטשניף) • רבי איתמר רוזנבוים • רבי אליעזר זאב רוזנבוים (קרעטשניף) • רבי שלמה איזקסון • רבי מאיר לייפר • רבי יוסף לייפר (פיטסבורג) • רבי חיים מרדכי רוזנבוים • רבי אברהם אבא לייפר • רבי אהרן יחיאל לייפר • רבי דוד משה רוזנבוים (רחובות) • רבי אליעזר זאב רוזנבוים (ראחוב) • רבי ישכר בער רוזנבוים • רבי יצחק אייזיק רוזנבוים • רבי מאיר איזקסון • רבי צבי הירש רוזנבוים • רבי ישראל רוזנבוים • רבי אשר ישעיה רוזנבוים (חדרה) • רבי יעקב ישכר בער רוזנבוים • רבי נתן דוד רוזנבוים • רבי ישראל ניסן רוזנבוים • רבי יצחק אייזיק רוזנבוים (קליבלנד) • רבי מרדכי ישכר בער לייפר • רבי מאיר רוזנבוים (קראקאס) • רבי שמואל שמעלקא לייפר |  |
| אדמו"רי שושלת נדבורנה כיום | רבי אליעזר זאב רוזנבוים (נדבורנה) • רבי מנחם אליעזר זאב רוזנבוים • רבי מאיר רוזנבוים (פרמישלאן) • רבי דוד משה רוזנבוים (קריית גת) • רבי יחזקאל שרגא רוזנבוים (טערבישאן) • רבי שלום אליעזר זאב רוזנבוים • רבי חיים מרדכי רוזנבוים (טשרנוביץ) • רבי ניסן חיים רוזנבוים • רבי זיידא אליעזר זאב רוזנבוים • רבי אשר ישעיה רוזנבוים (זוטשקא) • רבי מאיר יצחק אייזיק רוזנבוים • רבי אשר ישעיה רוזנבוים (ביתר עילית) • רבי יוסף נפתלי רוזנבוים • רבי ישכר בער לייפר • רבי משה מאיר לייפר • רבי משולם אליעזר לייפר • רבי אורי לייב הכהן רוזנבוים • רבי יחיאל מאיר רוזנבוים • רבי חיים לייפר • רבי ברוך פנחס לייפר • רבי דוד צבי רוזנבוים • רבי משה רוזנבוים • רבי זונדל ישכר דב רוזנבוים • רבי יהודה רוזנבוים • רבי גדליה משה רוזנבוים • רבי שלמה רוזנבוים • רבי מרדכי רוזנבוים (ירושלים) • רבי מאיר לייפר (דינוב) |  |
| ענפים בשושלת | חסידות נדבורנה באניא • חסידות ביטשקוב • חסידות בישטינא • חסידות זוטשקא • חסידות חוסט • חסידות טמשוואר • חסידות טערבישאן • חסידות טשערנוביץ' • חסידות לינסק • חסידות מז'יבוז' • חסידות מיאלען • חסידות נדבורנה • חסידות סטניסלב • חסידות סטרוז'ניץ • חסידות פיטסבורג • חסידות פרמישלאן • חסידות קאליש • חסידות קליבלנד • חסידות קרעטשניף • חסידות ראחוב |  |
לשון ראשון

| --- | --- |
 סוג:  אירוע שנתי 
 מדינה:  ישראל ישראל
 מיקום:  ראשון לציון 
 מועדים
 תאריכי פעילות:  2008–הווה (כ־16 שנים) 
 מועד שנתי:  פברואר
 משך הפסטיבל:  3 ימים
 
לשון ראשון הוא כנס שנתי בנושא השפה העברית הנערך בראשון לציון. הכנס נוסד בשנת 2008 והוא נערך במשך כשלושה ימים בהיכל התרבות מאיר ניצן שבעיר ובאולמות סמוכים.
היסטוריה

הכנס נערך לראשונה לכבוד חגיגות שנת ה-60 למדינת ישראל.
ההחלטה להקים את הכנס צמחה בעיר ראשון לציון בשל הזיקה של העיר לשפה העברית. בראשון לציון נפתח בשנת 1886 בית הספר העברי הראשון בארץ ובעולם, בית הספר חביב, בו לימד אליעזר בן-יהודה, ואף גן הילדים הראשון בשפה העברית, תחת ניהולה של הגננת העברייה הראשונה אסתר שפירא. מאז הוא נערך מדי שנה.
בוועדת ההיגוי והעריכה של הכנס חברים ד"ר צביה ולדן, רוביק רוזנטל ואלי שנברג, ומספטמבר 2010 אלי גרינפלד הוא האחראי על הניהול האמנותי ועל הפקת הכנס.
במסגרת הכנס נערכים דיונים אקדמיים העוסקים בשפה העברית, לצד הרצאות ומושבים הפונים לקהל רחב יותר, ולצד מופעי בידור שהשפה העברית נמצאת במרכזם.
במסגרת הכנס מתקיימת גם ה"הגיונריה" - מפגש שנתי של מחברים ופותרים של תשבצי היגיון. ההגיונריה הראשונה נערכה בראשון לציון בשנת 2007, והחל משנת 2008 היא משולבת בכנס "לשון ראשון". עם מחברי התשבצים המשתתפים במפגש נמנים יורם הרועה, אמנון בירמן, דקל בנו וליאור ליאני וכן יעקב פרוינד.
בשנת 2013 הנחה שייקה לוי את המופע 'איך אומרים בעברית צחה- קסמי השפה הגששית' במסגרת הכנס.
בשנת 2014 פרצה סערה תקשורתית כאשר שרת התרבות לימור לבנת פסלה את השתתפותו של הח"כ לשעבר יוסי שריד בפאנל על הומור, סאטירה ופוליטיקה שאליו הוזמן. בעקבות צעד זה ביטלו מוזמנים נוספים, דן שילון וב. מיכאל, את השתתפותם בפאנל.
בפברואר 2021, בעקבות מגפת הקורונה בישראל, לראשונה בתולדותיו התקיים הכנס במתכונת דיגיטלית.
פרסים

החל משנת 2011 נערך במסגרת הכנס טקס הענקתו של פרס ראש הממשלה ללשון העברית. החל משנת 2013 מוענק בכנס, מטעם עיריית ראשון לציון, "פרס מאיר אריאל ליצירתיות בשפה העברית". בין זוכי הפרס היו: ערן צור (2013), רוביק רוזנטל (2014), אורלי קסטל בלום (2016), אהוד בנאי (2021), ושלומי שבן (2022).
הערות שוליים

↑  שירי לב-ארי, כנס "לשון ראשון" על השפה העברית, באתר הארץ, 14 באפריל 2008
↑  שרון מגנזי, לשון ראשון: כנס השפה העברית, באתר הארץ, 30 בינואר 2013
↑   רועי צ'יקי ארד, המקום שבו חובבי ההלצות המילוליות עדיין שולטים, באתר הארץ, 3 במרץ 2016
↑  יובל אזולאי, יומם הגדול של המכורים לתשבצי היגיון: בין הפותרים נכונה תוגרל שלוות נפש, באתר הארץ, 12 במרץ 2010
↑  שרון מגנזי, שייקה לוי – הגשש העברי הראשון, באתר הארץ, 31 בינואר 2013
↑  תמר רותם, לימור לבנת טירפדה השתתפות של יוסי שריד בכנס השפה העברית, באתר הארץ, 14 בינואר 2014
↑  תמר רותם, ב' מיכאל ביטל השתתפותו בכנס "לשון ראשון", באתר הארץ, 16 בינואר 2014
תמר רותם, ח"כ גלאון תוקפת את ראש עיריית ראשל"צ על הדחת שריד מכנס "לשון ראשון" שייפתח בשבוע הבא, באתר הארץ, 4 בפברואר 2014
1 2  קוקי פוקס, ההשראה של מירית הררי, הפרס של אהוד בנאי: ראשון עושה כבוד לעברית, באתר mynet‏ ראשון, 15 בפברואר 2021
↑   תמר רותם, כשהאקדמיה ללשון העברית מחלקת פרסים לעצמה, באתר הארץ, 11 בינואר 2015
↑  מיה סלע, ערן צור זכה בפרס על שם מאיר אריאל, באתר הארץ, 28 בינואר 2013
↑  מיה סלע, פרס על יצירתיות בשפה העברית לרוביק רוזנטל, באתר הארץ, 9 בפברואר 2014
↑  גילי איזיקוביץ, פרס ליצירתיות בשפה העברית יוענק לאורלי קסטל בלום, באתר הארץ, 8 בפברואר 2016
↑  תשלחו איחולים: שלומי שבן הוא הזוכה בפרס ראש עיריית ראשון לציון על שם מאיר אריאל, באתר השקמה, ‏25 בינואר 2022
ליונל גרינסטריט

| --- | --- |

 לידה:  20 במרץ 1889 בארנט, הממלכה המאוחדת 
 פטירה:  13 בינואר 1979 (בגיל 89) מערב סאסקס, הממלכה המאוחדת 
 תקופת הפעילות:  ? – 13 בינואר 1979 
 פרסים והוקרה:  מדליית הקוטב 
 
ליונל גרינסטריט (באנגלית: Lionel Greenstreet ‏ 1889–1979) היה הקצין הראשון של האונייה "אנדיורנס" וחבר במשלחת הטראנס-אנטארקטית האימפריאלית בשנים 1917-1914, שעל השתתפותו בה זכה במדליית הקוטב. במותו ב-13 בינואר 1979, היה השריד האחרון לקבוצת ים ודל במשלחת.
חייו

גרינסטריט נולד למשפחת קצינים בצי הסוחר של האימפריה הבריטית; אביו, הרברט אדוארד גרינסטריט הוסמך לרב חובל בחברת הספנות של ניו זילנד. בגיל 15, היה גרינסטריט לצוער ימי, ולא חזר עוד אל ספסל הלימודים. בשנת 1911 קיבל תעודת חובל. כקצין סיפון צעיר, בשנת 1914, כתב אל רב החובל של "אנדיורנס", פרנק וורסלי, בבקשה לשקול את מועמדותו למקום באונייה. בקשתו הגיעה בדיוק בזמן שהקצין הראשון המיועד של האונייה הודיע על פרישה כדי להתגייס למלחמת העולם הראשונה, שפרצה באותם ימים ממש. גרינסטריט נקרא לעלות על ה"אנדיורנס" במצר פליימות לראיון; עם הגיעו, לאחר בדיקה קצרה מצד וורסלי, נאמר לו ללא גינונים נוספים, שמשרת הקצין הראשון שמורה לו ויש לו עשרים וארבע שעות להתכונן ליציאת האנייה אל האוקיינוס הדרומי. קצין הספינה הטרי נזכר לאחר זמן, איך עלה בידו במאמץ לא קטן להסדיר את כל ענייניו ולהתייצב על סיפון האונייה, שהפליגה 30 דקות לאחר הופעתו.